Verten ga oss en fin velkomst, og var eksemplarisk under hele oppholdet. De var alltid til hjelp når det var noe vi lurte på, om ikke trengte hjelp til. Bildene på leiligheten lyver litt – den er finere i virkeligheten. Prisen er så absolutt gunstig om man er flere som reiser og bor sammen. Leiligheten ligger i et rolig boligkompleks og generelt en rolig bydel – om natten er det faktisk stille, og det i en europeisk storby! Alt det du trenger av nødvendigheter finnes like utenfor boligkomplekset; det er minibank, butikk, restauranter og ett bakeri veldig nærme. Offentlig transport er innen gåavstand, og den vil ta deg i alle retninger du trenger. Jeg vil gjerne anbefale denne leiligheten til folk som tenker å bo en liten stund i Roma – selv bodde vi to stykker fra midten av august til midten av desember samtidig som vi studerte i Trastevere. Så for studenter er dette en leilighet på veldig bra størrelse til en veldig god pris.